Η μεταχείριση των παιδιών μαχητών υπό το πρίσμα του διεθνούς δικαίου
Creators: name: Βερβερίδου, Φωτεινή Ιωάννη
Publisher: name: Aristotle University of Thessaloniki
Year: 2017
Subjects: Παιδί-Στρατολόγηση
Παιδί μαχητής
Child-Recruitment
Child Soldier

description: Στόχος της παρούσας διπλωματικής διατριβής είναι να διαμορφώσει μία σαφή και ακριβή εικόνα της νομικής μεταχείρισης του φαινομένου της στρατολόγησης και χρησιμοποίησης παιδιών μαχητών κατά τη διάρκεια των ενόπλων συρράξεων. Προς επίτευξη του άνω στόχου, αρχικά πραγματοποιείται μία ιστορική παρουσίαση του φαινομένου, η οποία καταλήγει στη σύγχρονη μορφή και τα αίτια του, ενώ διευκρινίζονται και οι ορισμοί στοιχειωδών εννοιών που χρησιμοποιούνται τακτικά σε ολόκληρη τη διατριβή. Εν συνεχεία, εξετάζεται ενδελεχώς το υπάρχον νομοθετικό πλαίσιο απαγόρευσης της συμμετοχής παιδιών στις ένοπλες συγκρούσεις στο πλαίσιο του γραπτού και εθιμικού δημοσίου διεθνούς δικαίου. Επιπρόσθετα, παρέχεται ιδιαίτερη μνεία στην, πέρα της υπάρχουσας νομοθεσίας, μεταχείριση των παιδιών μαχητών όχι μόνο κατά τη διάρκεια των εχθροπραξιών, αλλά και μετά τη λήξη αυτών, καθώς η μελέτη επιχειρεί να δώσει απάντηση στα φλέγοντα ερωτήματα της ύπαρξης διεθνούς ευθύνης των κρατών, καθώς και της ατομικής ποινικής ευθύνης των ίδιων των παιδιών μαχητών και των υπεύθυνων για τη συμμετοχή τους στις εχθροπραξίες. Για την αναζήτηση των απαντήσεων στα άνω ερωτήματα, η μελέτη στηρίζεται, ως επί το πλείστον, στην νομολογία και την πρακτική τόσο του Διεθνούς Ποινικού Δικαστηρίου, όσο και άλλων διεθνών δικαστικών οργάνων, κυρίως δε του Ειδικού Δικαστηρίου για τη Σιέρρα Λεόνε, του οποίου οι σχετικές αποφάσεις αποτελούν σημαντικό δεδικασμένο σχετικά με την δικαστική αντιμετώπιση των παιδιών μαχητών και των υπεύθυνων στρατολόγησης τους.
description: Στόχος της παρούσας διπλωματικής διατριβής είναι να διαμορφώσει μία σαφή και ακριβή εικόνα της νομικής μεταχείρισης του φαινομένου της στρατολόγησης και χρησιμοποίησης παιδιών μαχητών κατά τη διάρκεια των ενόπλων συρράξεων. Προς επίτευξη του άνω στόχου, αρχικά πραγματοποιείται μία ιστορική παρουσίαση του φαινομένου, η οποία καταλήγει στη σύγχρονη μορφή και τα αίτια του, ενώ διευκρινίζονται και οι ορισμοί στοιχειωδών εννοιών που χρησιμοποιούνται τακτικά σε ολόκληρη τη διατριβή. Εν συνεχεία, εξετάζεται ενδελεχώς το υπάρχον νομοθετικό πλαίσιο απαγόρευσης της συμμετοχής παιδιών στις ένοπλες συγκρούσεις στο πλαίσιο του γραπτού και εθιμικού δημοσίου διεθνούς δικαίου. Επιπρόσθετα, παρέχεται ιδιαίτερη μνεία στην, πέρα της υπάρχουσας νομοθεσίας, μεταχείριση των παιδιών μαχητών όχι μόνο κατά τη διάρκεια των εχθροπραξιών, αλλά και μετά τη λήξη αυτών, καθώς η μελέτη επιχειρεί να δώσει απάντηση στα φλέγοντα ερωτήματα της ύπαρξης διεθνούς ευθύνης των κρατών, καθώς και της ατομικής ποινικής ευθύνης των ίδιων των παιδιών μαχητών και των υπεύθυνων για τη συμμετοχή τους στις εχθροπραξίες. Για την αναζήτηση των απαντήσεων στα άνω ερωτήματα, η μελέτη στηρίζεται, ως επί το πλείστον, στην νομολογία και την πρακτική τόσο του Διεθνούς Ποινικού Δικαστηρίου, όσο και άλλων διεθνών δικαστικών οργάνων, κυρίως δε του Ειδικού Δικαστηρίου για τη Σιέρρα Λεόνε, του οποίου οι σχετικές αποφάσεις αποτελούν σημαντικό δεδικασμένο σχετικά με την δικαστική αντιμετώπιση των παιδιών μαχητών και των υπεύθυνων στρατολόγησης τους.